news_article: Tappara selvitti kotikaukalossaan peräti seitsemän kahden minuutin rangaistusta takaiskuitta, kun se kaatoi jääkiekkoliigassa Jukurit maalein 2–1. Tapparan sankariksi nousi kapteeni Jukka Peltola, joka iski voitto-osuman maalin edestä kolmannen erän puolivälissä.
  – Alivoimamme oli yhteistyön jääkiekkoa parhaimmillaan. Siinä oli kovuutta ja viisautta samassa paketissa, Tapparan päävalmentaja Jukka Rautakorpi summasi.
  Viimeisellä sijalla sarjataulukossa oleva Jukurit pelasi ennakkoluulottomasti ja piti hallitsevaa mestaria pinteessä valtaosan ottelusta. Jukurien Sami Rajaniemelle merkittiin avauserässä ainoastaan yksi torjunta, mutta Tappara siirtyi tauolle johdossa Juhani Jasun ylivoimamaalin turvin.
  Toisessa erässä Jukureilla oli runsaasti laadukkaita maalipaikkoja, mutta ainoastaan Ville Leskinen onnistui ohittamaan Tappara-vahti Dominik Hrachovinan erän loppuhetkillä.
  – En ole mielissäni tappiosta, vaikka vastassa olisi Chicago Blackhawks. Tämä oli meiltä kelpo suoritus, Jukuri-luotsi Risto Dufva totesi.
  
events: E1 E2 E3 E4
events: game result goal goal goal
events: Tappara
events: Jukurit
events: 2–1 1–0 1–1 2–1
events: 1–0 0–1 1–0
events: power play
events: Juhani Jasu Ville Leskinen Jukka Peltola
events: Kristian Kuusela Mikko Lehtonen
events: Juhani Jasu Tomas Zaborsky
events: home guest home
events: Tappara Jukurit Tappara
events: 19.09 39.18 48.54